Diari Oficial de la Generalitat Valenciana


Sumari del DOGV 9221, del 23-11-2021 (2021/11094)

RESOLUCIÓ de 9 de novembre de 2021, de la Direcció General d'Habitatge i Regeneració Urbana, de concessió d'ajudes regulades mitjançant l'Ordre 8/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria de concessió de les subvencions a entitats locals per a l'adquisició d'habitatges per a la creació i/o ampliació dels patrimonis públics d'habitatges municipals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9221

Data del DOGV
:   23-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11759


Data del document
:   09-11-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * prestació familiar
    * ajuda pública
    * arrendament immobiliari
    * política de l'habitatge
    * ajuda a la construcció
    * administració local

RESOLUCIÓ de 9 de novembre de 2021, de la Direcció General d'Habitatge i Regeneració Urbana, de concessió d'ajudes regulades mitjançant l'Ordre 8/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria de concessió de les subvencions a entitats locals per a l'adquisició d'habitatges per a la creació i/o ampliació dels patrimonis públics d'habitatges municipals. [2021/11517]  
  
  
Vistes les sol·licituds presentades,  
  
Antecedents de fet  
Primer. L'Ordre 8/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria de concessió de subvencions a entitats locals per a l'adquisició d'habitatges per a la creació i/o ampliació de patrimonis públics d'habitatge municipals, correponents a l'exercici 2021, va ser publicada en el Diari Oficial de la Generalitat Valenciana. (DOGV núm. 9116, de 29.06.2021).  
Segon. D'acord amb el que s'estableix en l'article tercer de l'Ordre 8/2021, de 18 de juny, per la qual es convoquen les ajudes per a l'exercici 2021, el termini per a presentar les sol·licituds es va iniciar l'endemà de la publicació de l'ordre, és a dir, el dia 30 de juny.  
Tercer. D'acord amb l'article segon de l'Ordre, punt 2, termini i forma de presentació de sol·licituds, el termini de presentació de la sol·licitud d'ajuda serà fins al 10 de novembre de 2021. L'incompliment del termini de sol·licitud determinarà automàticament l'exclusió de la convocatòria.  
Quart. De conformitat amb el que es disposa en la base deu de la citada Ordre 8/2021, que regula els criteris de valoració de les propostes, per a determinar la prioritat de les sol·licituds presentades, l'únic criteri objectiu per al procediment de concessió serà el del moment de presentació de sol·licituds.  
Cinqué. D'acord amb la base novena, si la sol·licitud no té els requisits exigits en la convocatòria, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fa, es considerarà que ha desistit de la seua petició, amb la resolució prèvia.  
Sisé. Han presentat sol·licitud d'ajuda els ajuntaments de la Pobla de Vallbona (dues sol·licituds), Sella, Benagéber, Castellfort i Gandia, i, d'acord amb la base novena, atés que la sol·licitud no complia els requisits establits en la convocatòria, se'ls ha notificat individualment perquè, en un termini de 10 dies, esmenen la falta o adjunten els documents preceptius, amb indicació que, si no ho fan així, es considerarà que han desistit de la seua petició, amb la resolució prèvia.  
Seté. Respecte de l'Ajuntament de la Pobla de Vallbona, amb data 6 de juliol de 2021 i 13 de juliol de 202, va presentar sengles sol·licituds de subvenció, i analitzada la documentació presentada, se'ls van notificar les incidències observades el 29 de setembre de 2021. El 15 d'octubre de 2021, i dins del termini establit a aquest efecte, aquest ajuntament va presentar documentació per a esmenar les incidències detectades, i s'ha comprovat que s'ha presentat la documentació sol·licitada.  
  
Huité. Quant als ajuntaments de Sella, Benagéber, Castellfort i Gandia encara no han esmenat les incidències notificades.  
Nové. Reunit, amb data 29 d'octubre de 2021, l'òrgan col·legiat integrat pel subdirector general d'Habitatge i Regeneració Urbana; la cap del Servei d'Habitatge Públic i la cap de Secció d'Arquitectura, del Servei d'Habitatge Públic, segons el que estableixen la base onze de l'ordre esmentada i la Resolució de 26 d'octubre de 2021, de la directora general d'Habitatge i Regeneració Urbana, per la qual es nomenen els membres de l'òrgan col·legiat, a fi d'avaluar les sol·licituds presentades i s'estén l'acta pertinent de la citada reunió.  
  
Desé. Tenint en compte el límit de crèdit disponible i la sol·licitud que compleix els requisits establits en l'Ordre 8/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, s'estimen els imports de les subvencions sol·licitades que poden ser ateses:  
Onzé. L'Ordre 8/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria de concessió de subvencions a entitats locals per a l'adquisició d'habitatges per a la creació i/o ampliació de patrimonis públics d'habitatge municipals, corresponents a l'exercici 2021, publicada en el Diari Oficial de la Generalitat Valenciana (DOGV núm. 9116, de 29.06.2021), en l'article segon, apartat cinc regula el seu finançament i estableix que l'import global màxim de les ajudes a concedir inicialment és de 57.165.037,00 € (deu milions d'euros).  
  
Fonaments de dret  
Únic. Competència. D'acord amb el que estableix la base onze de l'Ordre 8/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores i la convocatòria de concessió de subvencions a entitats locals per a l'adquisició d'habitatges per a la creació i/o ampliació de patrimonis públics d'habitatge municipals, corresponents a l'exercici 2021, és competent per a resoldre sobre la concessió de l'ajuda sol·licitada la directora general d'Habitatge i Regeneració Urbana.  
  
La resolució abans esmentada ho serà a proposta de l'òrgan col·legiat que està integrat pel subdirector general d'Habitatge i Regeneració Urbana, segons el que estableix la base onze de l'ordre referida i la Resolució de 26 d'octubre de 2021, de la directora general d'Habitatge i Regeneració Urbana, per la qual es nomenen els membres de l'òrgan col·legiat.  
Vista la proposta de l'òrgan col·legiat de 29 d'octubre de 2021, d'acord amb la Llei 39/2015, d'1 d'octubre, del procediment administratiu comú de les administracions públiques, i la resta de normativa de necessària i pertinent aplicació, resolc,  
Primer. Concedir, a càrrec de l'aplicació pressupostària 26.88.23.576.21.5 de la línia S1742000 €Finançament ajuntaments per a l'adquisició i millora d'habitatges?, del capítol VII dels pressupostos de la Generalitat de l'exercici 2021 per un import total de 497.960,00 € (quatre-cents noranta-set mil nou-cents seixanta euros). Aquesta concessió correspon a les dues sol·licituds, ordenades segons la data de presentació de la sol·licitud i esmena d'aquesta aplicant els criteris d'adjudicació de les bases reguladores de les ajudes i havent comprovat que es compleixen les obligacions assenyalades en la Llei 38/2003, de 17 de novembre, general de subvencions, segons exigeixen les bases sis i dotze de les bases reguladores de la present convocatòria, que es recullen en el quadre següent:  
Contra la present resolució, que posa fi a la via administrativa, cal interposar potestativament recurs de reposició davant el secretari autonòmic d'Habitatge i Funció Social, d'acord amb el punt dos de l'apartat primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes, comptador des de l'endemà de la seua notificació, de conformitat amb el que estableixen els articles 123 i 124 i la disposició transitòria tercera, apartat c) de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
  
València, 9 de novembre de 2021.- La directora general d'Habitatge i Regeneració Urbana, Elena Azcárraga Monzonís.